
A NAGY HARC 

A háború folyamán a börtönökben (ravensbrücki koncentrációs tábor) és 
később, amikor a világ különböző részein jártam, sok harcban kellett 
megállnom. Nem test és vér elleni harc volt ez, hanem láthatatlan 
szellemekkel, a Gonosz főhadiszállásának kiküldötteivel álltam szemben 
(Ef. 6,12.). És olyan sok embert találtam - még Isten szolgái között is - 
akik nem ismerik fel a sötétség őket körülvevő hatalmait, az Ördögöt és 
a démonokat, és nem tudják, hogyan kell velük szembenézniük. Ezért 
határoztam el egy misszionárius barátom kérésére, hogy ezen a területen 
szerzett tapasztalataimat leírom. Lehessenek másoknak is segítségül. 

Valamelyik ország misszionáriusairól kértek tőlem véleményt. 
Azt feleltem: "Mindent odaadtak, de nem vettek el mindent. Feláldozták 
hazájukat, idejüket, pénzüket, kényelmüket és még ennél is többet, de 
nem vették át mindazt a gazdagságot, amit a Szentírás Isten ígéretei 
kimeríthetetlen kincstárának a teljességéből kínál fel nekünk. Sokan 
ismerik a két felbecsülhetetlen fegyvert: A Bárány vérében rejlő 
szabadító és győztes erőt, és azt a jogot, ami minden megváltotté; 
igénybe veheti Jézus csodálatos nevének erejét." 

Penn-Lewisné azt mondja: "A pogányok ismerik a gonosz 
szellemek létezését, de a misszionáriusok csak babonánk és 
tudatlanságnak bélyegzik. Pedig a tudatlanság éppen a misszionáriusokat 
vakította meg, úgyhogy éppen a sötétség hatalmai miatt nem látják az 
írásnak azokat a kijelentéseit, amelyek a sátáni hatalmakra 
vonatkoznak." 

Fel kell ismernünk az ellenséget, hogy legyőzhessük. De 
őrizkedjünk azoktól a hibáktól, amelyeket C. S. Lewis "Szolgálati 
utasítás egy alördög számára" c. könyvében leír. Ezt mondja: " Az 
Ördögre vonatkozóan a mi generációnk két súlyos, habár ellentétes 
tévedésbe eshetik. Az egyik az, hogy nem hisz létezésében, a másik az, 
hogy hisz, de egészségtelenül érdeklődik iránta! Maga az Ördög 
egyformán örül mindkét tévedésnek és ugyanolyan élvezetet jelent neki, 
akár olyanokkal áll szemben, aki nem hiszi, hogy ő van, akár 
szellemidézővel vagy ráolvasóval." 

Nekünk jó vezetőnk van: a Biblia, Isten Igéje! Benne nem csak a 
Sátán és a démonok felöl kapjuk meg a szükséges felvilágosítást, hanem 




a fegyverzetről is, amelyre ebben a harcban szükségünk van ahhoz, hogy 
Jézus Krisztus által felettébb győztesek lehessünk. 

Ne felejtsük el: Isten elvárja tőlünk, hogy győzzünk a sötétség 
hatalmai fellett. Nemcsak azért, hogy más lelkek is megszabaduljanak a 
Sátán bilincseiből (bár ez nagyon fontos (Ézsa. 49:24-25.), hanem az Úr 
dicsőségéért, hogy nyilvánvalóvá lehessen az 0 diadala és győzelme 
ellenségei felett, - hiszen az O keresztje a sötétségnek minden hatalmát 
és erejét lefegyverezte, és nyilvánosan pellengérre állította (Kol. 2:15.). 
Most azonban meg kell ismerniük az Úr győzelmét és Isten sokféle 
bölcsességét a földi egyház által a láthatatlan hatalmaknak a mennyben 
(Ef. 3:10.). Rajtunk és általunk kell nyilvánvalóvá lennie, hogy élő 
Urunk van, azáltal, hogy a mi életünkben ugyanaz a hatalmas erő 
munkálkodik. 

"Amelyet megmutatott a Krisztusban, mikor feltámasztotta Öt a halálból, 
és ültette Őt a maga jobbjára a mennyekben. Felül minden 
fejedelemségen és hatalmasságon és erőn és uraságon és minden néven, 
mely neveztetik nemcsak e világon, hanem a következendőben is; És 
mindeneket vetett az Ő lábai alá, és Őt tette mindeneknek fölötte az 
egyház fejévé, mely az 0 teste, teljessége Őnéki, a ki mindeneket betölt 
mindenekkel." (Ef. 1: 20-23.) 

Azért jelent meg az Istennek Fia a földön, hogy az Ördög munkáit 
lerontsa. (1 Ján. 3:8.) 

Nézzük hát meg először is azt, hogy mit mond a Biblia a sötétség 
hatalmairól. 

Az Ördögöt, azaz a Sátánt személyként mutatja be, mégpedig 
olyannak, aki Istennel és az Ő munkájával ellentétesen dolgozik. (I Móz. 
3:1; Róm. 15:22.) Ő "e világ istene", aki megvakítja az emberek értelmét 
Isten igéjének igazságával szemben (II. Kor. 4:4.; Ef. 2:2.). Mivel 
fellázadt Isten ellen, a mennyből letaszíttatott. Ő okozta az ember 
bukását a paradicsomban. Jézus a hazugság atyjának, hazugnak, 
gyilkosnak nevezi (Ján. 8:44.). Sokszor világosság angyalaként dolgozik, 
(II. Kor. 11:14.), a kiválasztottak pusztulására törekszik (I. Pét. 5:8.). 
Isten azonban megátkozta. Jézus legyőzte a kereszten (I. Ján. 3:8.) 
feltámadása által. A Sátán végre is kárhozatra és pusztulásra jut (Jel. 
20 .). 

A Sátánon kívül különféle démonok is vannak. Az embereket a 
legkülönbözőbb módon gyötrik. ( Mt. 12.22; 17: 15-18. Luk. 13:16.). 
Megpróbálják elhitetni a választottakat is (Mt. 24:24.), az embereket 
megterhelik, vagy üldözik, sőt birtokukba vehetik (Apcsel. 10:38.). 


Ismerik Jézust és az Ő hatalmát, és reszketnek (Mt. 8:29. Apcsel. 19:15. 
Jak. 2:19.). Ezeknek - akár csak a Sátánnak is - a pokol a végső helyük. 

Másrészt figyeljünk meg néhány íráshelyet arra vonatkozóan, 
hogyan kell ezekkel a hatalmakkal szemben állást foglalnunk. Nagyon 
fontos világosan látnunk, hogy a mi helyzetünk Krisztusban van, "felül 
minden fejedelemségen és hatalmasságon és erőn és uraságon..." (Ef. 
1:21.). Parancsot kaptunk arra, hogy álljunk ellene az Ördögnek (Jak. 
4:7.) Isten teljes fegyverzetében (Ef. 6:13-18.), Jézus Krisztus vére által 
(Jel. 12:11), hitben megerősödve (I. Pét. 5:9.), imádsággal és böjtöléssel 
(Mt. 17:21.). 

Jézus kiűzte a démonokat (Mt. 12.) és a tanítványainak is 
megparancsolja, sőt elvárja tőlük, hogy ugyanazt tegyék (v.ö. Luk. 9. és 
10.; Mt. 28:20.). Az Apcsel. könyvéből megtudjuk, hogyan alkalmazták 
a tanítványok a nekik adott teljhatalmat; kiűzték a démonokat és 
megdicsőítették vele Jézus nevét. Gondoljuk meg, hogy Isten igéje 
örökre érvényes és hogy parancsolatai nekünk ugyanazt jelentik, mint 
2000 évvel ezelőtt a tanítványoknak! Aki hitben ezeknek megfelelően 
cselekszik, az ugyanúgy megtapasztalja Isten mindenható erejét. Igen, 
Jézus megmondta: "Az én nevemben ördögöket űznek!" (Mt. 16:17.). 

"... legyetek erősek az Úrral való közösségben az Ő hatalmas 
erejében! 

Öltözzétek fel Isten teljes fegyverzetét, hogy megállhassatok az ördög 
minden ravasz támadásaival szemben! 

Mert nem az a tulajdonképpeni harcunk, mikor saját testünk és vérünk 
ellen küzdünk, hanem amikor felsőbb hatalmak és erők ellen, a sötétség 
uralkodói ellen, és a gonoszság lelkei ellen tusakodunk, akik a 
magasságban vannak. 

Ezért vegyétek fel az Istennek teljes fegyverzetét, hogy a gonosz napon 
ellenállhassatok, és győztesként tarthassátok meg harcmezőtöket. 
Legyetek hát készen a küzdelemre: derekatokat övezzétek körül 
igazsággal: vegyétek fel a megigazultság páncélját, kössétek sarutokat 
erősen lábatokra az üdv és békeüzenet hirdetésének készségével; legyen 
nálatok minden helyzetben a hit pajzsa, amivel a gonosznak minden 
tüzes nyilát ártalmatlanná tehetitek! 

Végül vegyétek fel az üdvösség sisakját és a Szellem kardját, azaz Isten 
beszédét! Mindemellett minden időben imádkozzatok a Szentszellem 
által! Legyetek éberek nagy kitartással és igazán könyörögjetek minden 
szentekért..." (Ef. 6:10-18. Burns-féle német ford. alapján). 



Több, mint száz évvel ezelőtt Blumharrdt lelkésznek 
Möttlingenben kemény harca volt a sötétség hatalmaival. Egyik hívő 
gyülekezeti tagja, Dittus Adél, démonok uralma alákerült. Olyan 
küzdelem kezdődött, amely csupán 18 hónap múlva ért véget 
győzelemmel, amikor az utolsó démon is elhagyta a leányt. Hangos 
szóval, úgy hogy az egész faluban hallható volt, kiáltotta: "Jézus 
győzött!" ezután Isten gazdag áldást árasztott Möttlingenre. A kicsi 
helység középponttá lett, ahol sok hívő keresztyén részesült a gyógyítás 
és a démonűzés ajándékában (v.ö. I. Kor. 12:28.). 

Blumhardt halálos ágyán prófétai látással mondta: "Ötven év 
múlva Isten Möttlingenben olyan embert teremt, akinek nagyobb 
adományai lesznek, mint nekem, és általa nagyobb dolgok történnek 
majd, mint az én időmben!" Ez be is következett, amikor Sanger apó 
elkezdte munkáját és megnyitotta a "Bárkát", azt az otthont, ahol sok 
ember kapott lelki segítséget, sok beteg meggyógyult és sokan 
szabadultak meg démoni befolyás alól. Két nővérem évente ment el 
Möttlingenbe. Sok mindent beszéltek el arról, amit ott hallottak és 
tanultak. így hát nem voltam teljesen felkészületlen, amikor a sötétség 
hatalmaival érintkezésbe kerültem. 

Most saját élményeim alapján szeretném elmondani, hogyan 
tapasztalta meg a Bárány vérében rejlő csodálatos erőt, azt a győztes 
teljhatalmat, ami a Jézus nevében a mienk lett és ígéreteinek hitelre 
méltó voltát. Néhány dolgot már leírtam "Mégis", "Sok kérdés? Egy 
felelet!" és "Halló testvér" c. könyveimben. Ezekből is idézek 
részleteket, amelyek témánkhoz tartoznak. 

JÓSOLTATÁS BŰNE ( V. Móz. 18:10-13.) 

A háború után Németországban sok családot kínzott a bizonytalanság az 
eltűnt katonák sorsa miatt. Vajon fogolytáborokban vannak, vagy elestek 
a harcok során? A hozzátartozóknak sok szenvedést jelentett ez a 
bizonytalanság. Sokan mentek el jósokhoz, hogy megtudjanak valamit 
eltűnt szeretteik felöl. Nem tudom mennyiben kaptak igaz felvilágosítást 
ott, de azt tudom: sokan jöttek utána hozzám és arról panaszkodtak, hogy 
azóta szívükben állandó sötétség van és valami arra szorongatj a őket, 
hogy öngyilkosok legyenek. Ez a tünet mindig biztos jele a démoni 
befolyásnak! 


Isten gyermekének nem kell sötétségben maradnia. Azt mondja 
Jézus: "Én vagyok a világ világossága, aki engem követ, nem járhat 
sötétségben, hanem övé lesz az élet világossága." (Ján. 8:12.). 

Miután a magánbeszélgetések során gyakran mondtak el ilyesmit, 
elhatároztam, hogy nyíltan állást foglalok az okkultizmus bűnével 
szemben. Minden előadássorozatban beszéltem erről a témáról. 
Rendszerint felolvastam az V. Móz. 18:10-13-at és megmutattam, hogy 
Isten szemében ezek a bűnök utálatosságok, mivel az ő hatalmában való 
bizalom helyett az ellenséghez fordulnak segítségért. Nagyszerű, hogy 
erre a súlyos problémára is van felelet a Bibliában! Jézus azért jött, hogy 
az Ördög munkáit lerontsa. A fejedelemségeket és a hatalmasságokat 
lefegyverezte, őket nyilvánosan lefegyverezte, őket nyilvánosan 
megszégyenítette, mert diadalmaskodott rajtuk a kereszt által. (Kol. 
2:15.). ' 

És mint ahogy Elizeus II Kir. 6:5-6. szerint azt a próféta¬ 
tanítványt, aki elvesztette baltáját, visszaküldte arra a helyre, ahol a 
vízbe esett és ez előfeltétele volt a csodának. Hogy a baltát kiemelhették 
a vízből, - úgy mondtam az embereknek: menjenek vissza az életükben 
addig a pontig, ahol valamilyen konkrét bűnnel megnyitották a szívüket 
a démonok befolyásának. Én pedig kérem az Úr Jézust, hogy csukja be 
az ajtót ott, ahol ők kinyitották. 

Először arról kell meggyőzni az embereket, hogy vétkeztek. V. 
Móz. 18: 10-13. világosan mutatja ezt. Továbbá szükséges, hogy a bűnt 
beismerjék, és világosságra hozzák. A kk or a megtisztulásra vonatkozó 
drága ígéreteket is igénybe vehetik (I. Ján. 1:7-9.). Hány embert láttam 
azonnal megszabadulni, amint engedelmeskedett ennek az igének! 

Egy korábbi könyvemben ("Sok kérdés? Egy felelet!") írtam 
May-ról, erről az intelligens fiatal angol lányról, aki elmondta, mennyire 
vágyódik a szíve békessége után. Valahányszor azonban el akarja 
határozni, hogy Jézust befogadja, valami mindig visszatartja ettől a 
lépéstől. Azt mondtam neki: "Hallgass ide May! Gondold végig az életed 
eseményeit és mondd meg nekem, voltál-e valaha jósnőnél? Tudod-e, 
hogy ha ilyet tettél, akkor ennek az átka alá kerültél és ezzel bezárult az 
út előtted Isten felé? Igen, még a megtérés útja is! Az ilyen varázslás 
bilincsbe verheti az embert, még ha pl. csak magnetizőrrel kezeltette is 
magát valaki. A hamis oldalra kerülnek vele és ez nagy veszélyt 
jelenthet." 

May hitetlenül nevetett. - Valóban ráálltam néhány évvel ezelőtt, 
hogy elvigyenek egy jósnőhöz, - mondta - de nem hittem benne. Csak 



tréfából csináltam. Utána mindannyian nevettünk rajta. Tökéletesen el is 
felejtettem, de most, hogy megkérdezte, pontosan visszaemlékszem rá. 

Ez azonban biztos, hogy nem ártott nekem, mert a legkevésbé sem 
hittem benne. 

May, - feleltem - képzeld el, hogy háború van és te, mint katona 
egy bizonyos terület felkutatása közben az ellenség területére tévedsz és 
a kezükbe esel. Gondold, hogy használ neked, ha azt mondod: 

"Bocsánat, nem volt szándékom ide jönni, csak tévedésből történt. Az 
ellenség területén az ellenség hatalmában vagy. Ha nem tudtad is, egy 
démon megragadta a szívedet és életed most igézete alatt áll. 
Valahányszor meg akarsz térni, közbelép. Ne m tudod, mit jelent ez, és 
épp ezért különösen is veszélyes. Pál apostol Ef. 6:12-ben mondja: "Nem 
test és vér ellen van nekünk tusakodásunk, hanem fejedelemségek és 
hatalmasságok ellen!..." 

May arcáról eltűnt a vidám gondtalanság. Félelem tükröződött 

rajta. 

- Nem azért mondom ezt, hogy megfélemlítselek May. Ha ennél többet 
nem tudnék mondani, jobb lett volna hallgatnom. De a győzelemre 
vezető első lépés az, hogy kiismerjük az ellenség hadállását. És ez a 
csodálatos akkor, hogy Jézus győz! 0 sokkal erősebb, mint a pokol 
összes hatalmai. És most ott kell becsuknod az ajtót, ahol kinyitottad. 
Gondolj néhány bibliai igére, amelyek a megbocsátásról beszélnek. 

May egy pillanatig gondolkozott, aztán azt mondta: .az 0 szerelmes 
Fiában van a mi váltságunk az 0 vére által a mi bűneink bocsánata (Kol. 
1:14.). 

És most kérd az Úr Jézust, menjen veled vissza addig a pillanatig, 
amikor ezt a bűnt elkövetted. Valid be neki, kérd a bocsánatát és adj 
hálát érte, mert az az ige, amit most mondtál, igaz. így bezárul az ajtó és 
te megszabadulsz. Nem vagy többé a démon hatalma alatt. - Egyszer arra 
is alkalmat adott az Úr, hogy jósnőnek mutassam meg az üdvösség útját. 
Egész nap "ajtókat csukott", majd újra hozzám jött és azt mondta: - Most 
boldogabb vagyok, de tudom, hogy még vannak bűneim, amelyeket 
elfelejtettem. Nem vagyok még teljesen szabad. - Akkor ezt is mondd 
meg az Úr Jézusnak ugyanúgy, mint ahogyan most nekem megmondtad 
és köszönd meg, hogy megbocsátott, - feleltem. Két nappal később újra 
eljött: - Ma reggel énekelve ébredtem. Egészen szabad vagyok. - Tele 
volt hálával és dicsérettel Isten iránt. - Meg akarod-e ezt tenni te is May? 
Tudom, hogy győzni fogsz. Harcold meg az út utolsó szakaszát 
nélkülem. 


Egyedül hagytam és visszamentem az összejövetel helyére. Kint a 
tengeren vihar zúgott. A hullámok a szirteknek csapódva törtek meg. 
Nagyszerű volt a látvány. A part közelében meredek szikla emelkedett ki 
a vízből. Olyan volt, mintha két hatalom harcolt volna egymással. A 
szikla megingathatatlanul állt a hullámok közepette. - Utolsó este 
megkérdezte a konferencia vezetője, hogy elmondaná-e valaki, mit tanult 
és tapasztalt meg ezekben a napokban. May felállt: - Megtanultam és 
megtapasztaltam, hogy Jézus a győztes. 

Piszkos rendetlen kicsi konyhában beteg asszony ült. Alig volt hely 
zsámolyom számára. Szerettem volna nyugodtan beszélgetni vele, mert 
már kétszer volt jósnőnél és elhitette vele, hogy gyógyító erővel 
rendelkezik. Megmondtam az asszonynak, milyen nagy bűn ez Isten 
szemében. Azt jelenti, hogy elfutunk Istentől, és az ördöghöz fordulunk 
segítségért. Ezért nevezi Isten ezt a bűnt utálatosnak. Nagy részvét szállt 
a szívembe az asszony iránt. Beszéltem neki Isten vágyódó atyai 
szívéről. 0 annyira szeretett minket, hogy Jézus Krisztusban 
szeretetének egész óceánját ajánlja fel nekünk. Ezért veszi olyan 
szigorúan, ha az ellenségnél keresünk segítséget. 

Észrevettem, hogy most figyelmesen hallgatott. Amikor komolyan 
intettem őt, akkor védekezett és ellenállt. Most, amikor örömmel 
beszéltem Isten nagy szeretetéről, feszülten figyelt. Elolvastam neki, mit 
mondott jézus: "Jöjjetek énhozzám mindnyájan, akik megfáradtatok és 
megterheltettetek, és én megnyugosztlak titeket." (Mt. 11:28.) Mielőtt 
elmentem, imádkozott és bocsánatot kért azért, hogy a jósnőhöz ment. 
Utána magasztalta Istent nagy gazdagságáért, amit ő is kapott Jézus 
Krisztusban. 

HARC A SÖTÉTSÉG HATALMA ELLEN 

Jézus azért jött, hogy az ördög munkáit lerontsa. A Biblia mondja: 
"Legyőzték azt a Bárány véréért és az ő bizonyságtételüknek 
beszédéért." (Jel. 12:11.) Miénk a győzelem a Bárány vére és Jézus 
nevéről való bizonyságtétel által. "Többen vannak, akik velünk vannak, 
mint aki ővelük." Nem kell sötétségben maradnunk. Jézus mondja: "Én 
vagyok a világ világossága, senki sem maradhat sötétségben, aki 
énbennem hisz, hanem az övé lesz az életnek világossága." (Ján. 8:12.) 
Miénk az Ő nevének a teljhatalma. 




Milyen nagy lett az örömöm, hogy szabad volt az Úr Jézus 
nagyszerű győzelmének hírét a sötétségbe vinnem! De valahányszor 
varázslási bűnökkel terheltek és megkötözöttek számára vittem ezt az 
üzenetet, mindig olyan fáradt lettem, hogy alig bírtam az ágyamig 
vánszorogni. Szívem rendszertelenül dobogott, betegnek éreztem 
magam. 

Egy este hosszú beszélgetésem volt mennyei Atyámmal. - így 
nem tudom folytatni Uram. Miért vigyem én ezt a hírt, miért kell épp 
nekem szembeszállnom ezzel a bűnnel? Olyan sok hűséges szolgád 
egyáltalán nem is említi. Talán még egy-két hónap, aztán vége a 
szívemnek. 

Utána elővettem a Herrnhut-i Losungot és ezt az igét olvastam benne. 
"Ne félj, hanem szólj és ne hallgass. Mert én veled vagyok és senki sem 
támad reád, hogy néked ártson."(Apcsel. 18:9-10.) Rövid vers volt utána: 
"Ha a pokol mind hadba száll, ellenünk támad, Jézus marad a Sziklaszál, 
vesztére sátánnak." 

Öröm töltötte be szívemet. Ez Isten felelete! így imádkoztam: "Uram, 
engedelmeskedni akarok. Nem akarok félni és hallgatni. De kezemet erre 
az ígéretre teszem és úgy kérlek: őrizz meg engem véreddel, hogy a 
démonok ne érinthessenek. 

Ebben a pillanatban változást éreztem a szívemben: rendszeresen 
kezdett verni. Tudtam meggyógyultam. Azóta ahányszor csak az ördögi 
bűnökről beszéltem, utána is olyan jól érzem magam, mint előtte. Jézus a 
győztes! A démonoktól való félelem maguktól a démonoktól származik. 
De nincs mit félnünk. Többen vannak velünk és erősebbek, mint akik 
ellenünk! Krisztussal együtt Istenben elrejtve: micsoda menedékhely! A 
nagy főpap és egész angyalserege a mi oldalunkon áll. 


ÁLLJATOK ELLENE AZ ÖRDÖGNEK! MIÉNK A GYŐZELEM! 

Németország egyik kisvárosában egyetemi hallgatók csoportja hétvégi 
találkozót tervezett. Tizen voltak hívők és mindegyik hozott magával egy 
távolállót is. Bár én beszéltem hozzájuk, éreztem, hogy közösségben 
vagyunk a szolgálatban ezzel a tízzel. Az összejövetelek közötti időben 
sokat imádkoztunk, gondolatainkat kicserélve beszélgettünk és mire 


elérkezett a vasárnap este, nyolc hallgató személyes Megváltójának 
fogadta el az Úr Jézust. 

Trudi orvostanhallgatónő volt. Az egyik estén, szobámba jött velem, 
amikor fáradtan, de hálásan éppen oda indultam. 

Corrie, köszönök neked mindent, amit Jancsiért tettél. Ő a 
jegyesem. Ma megújult. Azelőtt olyan sötét volt és most igazán boldog! 

Igen, milyen öröm ez Trudi! Adjunk halát az Úrnak, mert Ő tette 
ezt. Én csak vessző vagyok a szőlőtőkén, áldásainak csatornája. De 
mondd csak mi van teveled? 

Nem azért jöttem, hogy magamról beszéljek: csak Jancsi miatt. 

Ahogy akarod; akkor beszéljünk arról a nagy változásról, amit 
Jancsi átélt, mikor Isten a sötétségből az Ő csodálatos világosságára 
hozta ki őt. 

Most hirtelen szembenéztem Trudival és a benne levő démonokhoz 
fordultam. Megparancsoltam nekik jézus nevében, hogy hagyják el 
Trudit és térjenek vissza a mélységbe, ahová tartoznak. 

Azonnal láttam a nagy változást Trudi arcán. Csodálkozva 
kérdezte: - Számomra is van reménység? Térdre borult és felkiáltott: - 
Szabad vagyok, hálát adok neked, Uram, szabad vagyok! 

Mély örömmel dicsőítette az Urat. Aztán beismerte, hogy a 
következő napon öngyilkos akart lenni. Amint a szemébe néztem, láttam, 
hogy teljesen szabaddá még nem lett, de mégis sok hálaadással távozott a 
szobámból. Reszkettek a lábaim. Semmit sem tudtam erről a leányról és 
az egész úgy ment végbe, mintha rajtam kívül, tőlem függetlenül történt 
volna. Micsoda győzelem! Noha már késő volt, mégis lementem, hogy 
keressek valakit, akivel imádkozhatok. Az összejöveteli helységben a 
hívő diákokat térdenállva találtam. 

Azért jöttem, hogy megmondjam nektek: Trudi megszabadult. 

Tudjuk! 

Tudjátok? Ki mondta? 

Tudtuk, hogy démonok befolyása alatt állt. Amikor láttuk a 
szobád felé indulni, letérdeltünk és kértük az Urat, használjon fel téged 
arra, hogy megszabaduljon. Közben hirtelen hálaadássá változtak át az 
imádságaink és tudtuk, hogy megszabadult. 

Még teljesen nem szabad, imádkozzatok tovább érte, míg 
tökéletesen felszabadul. 

Három nappal később az egyetemen szolgáltam, ahol Trudi tanult, de ő 
elrejtőzött a többiek mögé. Kérték, hogy beszéljek vele, de nem kaptam 
rá megbízatást az Úrtól. 




Egy héttel később ő keresett fel abban a városban, ahol éppen 
a kk or dolgoztam és Isten ekkor felhasznált arra, hogy befejezzem a 
munkát, amit 0 elkezdett benne. Tudatában vagyok, hogy nincs külön 
adományom démonok kiűzésére, de szükség esetén, ha az Úr megbíz, 
igénybe kell vennünk a Márk 16:17 ígéretét: "Az én nevemben 
ördögöket (démonokat) űznek!" 

TÖBB MINT LÉLEKTAN 

A psychológia hasznos, sőt szükséges, de nem elég. 
Visszaemlékszem egy német lelkésszel folytatott beszélgetésemre. 
Komoly munkát jelentő, nehéz lelki beszélgetések idején történt. Hat 
ember panaszolta el nagy belső sötétségét és vallotta meg öngyilkossági 
gondolatait. Némelyiken segíthettem, de nem valamennyin. 

Nem állhatna mellém? Kérdeztem a lelkésztől. 

- Ilyen esetekben sokat jelent az együttmunkálkodás. Míg az egyik 
imádkozik, addig a másik kiűzi a démonokat. - 

A lelkész feleletképpen a tudatalatti részünk védekező mechanizmusairól 
tartott előadást. Ez nem volt segítség nekem! Milyen veszélyes, ha nagy 
problémákat kis feleletekkel akarunk megoldani! 

Megkérdezték egy teológiai professzortól: - Megtanítja-e 
hallgatóit arra, hogyan űzzék ki a démonokat? 

Aligha. - mondta - ezt én magam sem tudom. 

És mégis ki meri küldeni a hallgatóit a falvakba és városokba, 
amelyek teli vannak varázslással!? Azt hiszi, hogy a Genesisnek a 
Jáhvista és Elohista íráso kk al kapcsolatos "ismeretei" segítenek majd 
neki harcukban a démonok ellen, akik ma oly sok embert tartanak 
megszállva? 

Bibra Ottó is rámutat új könyvében a mai egyházak és közösségek 
életének erre a beteg pontjára. Mind a tanítás, mind a gyakorlat vonalán. 
Külön fejezetben beszél a démonok kiűzéséről, és ezt írja: 

"Maga az Úr bízta meg tanítványait teljhatalommal minden 
démon felett (Luk.9:l;Mt.lO:l), megparancsolta, hogy űzzék ki a 
démonokat (Mt.10.8.) és azonkívül határozott biztosítékot adott nekik 
útravalóul: "Az én nevemben (a hívők) démonokat űznek!" (Mk.l6:17) 
Kik vagyunk mi, hogy Urunknak ezeket a világos szavait egyszerűen a 
földre ejthetnénk 

csak azért, mert nekünk kényelmetlenek, vagy éppen vádolnak 
minket? - 


- Hány megszállott futkos körülöttünk, mennyi ördögtől gonoszul 
gyötört lélek emésztődik intézetekben - segítség és reménység nélkül - 
csak azért mert az Úr gyülekezete elmulasztja velük kapcsolatos 
tulajdonképpeni megbízatását és elvesztette isteni teljhatalmát! így rejtve 
marad a mi Urunk Jézus győzelme. Nevének ereje nem hathat, erős karja 
megbénult és uralmának kiterjedése megrekedt, - mert az evangélium 
elhívott szolgái már nem teljesítik Uruk parancsát és hitetlenségükkel 
útjában állnak! Egyszerűen nem lehet és nem szabad tovább is 
félretennünk Urunk parancsát a démonok kiűzésére. Nem lehet és szabad 
csendes elhallgatással továbbra is semmibe vennünk azt! Jézus nevében 
teljhatalommal szembeszállni a démonokkal nem valami mellékes, vagy 
alárendelt ügy, hanem megbízásunk és teljhatalmunk lényeges része, 
mint ahogyan Urunk életében is felettébb döntő dolog volt. Egyáltalában 
mit akarunk kezdeni és végezni e teljhatalom nélkül a démonoktól ma 
annyira megterhelt időben és világon? Megvert emberek vagyunk, még 
mielőtt a harcot megkezdenénk! Legfőbb ideje, hogy megalázkodjunk az 
alatt, mennyire nem miénk ez a teljhatalom, sőt hogy komolyan még 
nem is kerestük és kértük. Sokan várnak arra, hogy megszabaduljanak 
démonaiktól. Ugyan kicsoda szabadítja meg őket, ha nem Jézus követei? 
Talán a varázslók? Sokszor elhívják őket és csinálnak is valamit, hogy 
utána még gonoszabb démonok vegyék át az uralmat. Miként történjék 
meg a szabadulás, ha nem Jézus nevének ereje által? Az Úr egész 
munkálkodása során olyan lényegesnek tartotta a démonok kiűzését, 
hogy elmondhatta: "Ha én Isten Szelleme által űzöm ki a démonokat, 
akkor kétség nélkül elérkezett hozzátok Isten királyi uralma!" (Mt. 

12:28) 

Tehát éppen a démonok elmeneküléséből lehetett felismerni, hogy 
elkezdődött Isten királysága. Ha ezt az igazságot mai helyzetünkre 
vonatkoztatjuk, a kk or ez csak azt jelentheti, hogy az Úr nekünk is 
mondja: " Ha semmit sem tudtok kezdeni a démonokkal szemben, akkor 
ne képzeljétek be magatoknak, hogy "építitek" Isten országát, holott az 
ellenség uralma még töretlenül érvényben van. Bárcsak beláthatnánk, 
mielőtt a világ gúnyosan a szemünkre veti, mennyire nevetségessé 
tesszük magunkat a látható és láthatatlan világ előtt és milyen hatástalan 
marad igehirdetésünk, ha minden kegyes munkálkodásunk mellett 
hiányzik belőlünk ez a teljhatalom. Semmiként sem szabad tovább 
visszatartanunk a démonoktól gyötrött és megszállott lelkektől azt a 
szabadító és győzelmes erőt, amelyre szükségünk van és amely egyedül 




Jézus neve által és az Ő teljhatalommal felruházott szolgáin keresztül 
munkálkodhatik." 

DÉMONI TERHELTSÉG, DÉMONI MEGSZÁLLOTTSÁG 

Vannak lelki betegségek, amelyek alatt szenvednek az emberek, s 
amelyekkel más könyvekben foglalkoznak. Én csak arról a befolyásról 
szeretnék írni, amit a démonok gyakorolnak emberekre. Flőring E. 
orvosnő írja le tapasztalatát ezen a területen: "Különbséget kell tennünk 
démoni terheltség - és démoni megszállottság között. Ez a különbség 
többé kevésbé attól függ, hogy ezek a démoni erők milyen mértékben 
tartják befolyásuk alatt, vagy szállták meg az illető embert és maradnak 
ott benne, vagy jönnek és mennek, és csak bizonyos periódusokban 
jelentkeznek, közben pedig egészen szabadnak és normálisnak látszik az 
ember. A démonok számától és makacsságától függően különbözők a 
tünetek a megszállott emberen. Csak időnként abnormális magatartástól 
vagy abnormális érzésektől (pl.: sajátságos hangok vagy gondolatok; 
ösztönzés a gyilkosságra vagy öngyilkosságra, - vagy különböző formájú 
visszatérő félelmek) egészen a tartósan állandó démoni jellegű kifejezési 
formáig, mint amilyen pl. Jézus nevének gyalázása, átkozódás, elutasító 
magatartás, mihelyt Jézus nevét említik. Erős ellenállás a Bibliával 
szemben, gyűlölet kifejezése vagy megnyilatkozásai, ha az 
evangéliummal találkozik. A megtérésre való hívással szemben látszólag 
megingathatatlan keményszívűség mások imádsága ellenére is, - testi 
tünetekkel együtt, mint groteszk mozdulatok (sőt táncok) - idegen 
hangok, amelyek az embereken át szólnak, gyakran olyan 
hangszínezettel, amely teljesen más, mint az illető normális hangja, és 
néha rikácsol; egy vagy több megbénuló testrész, vagy vonaglások és 
különböző görcsök, amelyek az illetőt szinte a földre verik. Lehetséges, 
hogy a szemek is sajátságos kifejezést vesznek fel, - vadat vagy félénket. 
Különböző szívbántalmak is jelentkezhetnek és gyakran erős szagot is 
lehet érezni. Ezeknek a tüneteknek egyike vagy másika mutatkozik, vagy 
pedig több együtt. 

Az ilyen emberek kórtörténeti előzményeiben többnyire 
megtaláljuk, hogy egyik vagy másik családtagjuk, vagy ők maguk 
kapcsolatban voltak boszorkánysággal, varázslással, fehér vagy fekete 
mágiával, jóslással, amulettek viselésével és hasonló dolgokkal, hamis 
tanításokkal (különösen spiritizmussal) vagy olyan személyekkel, akik 
démoni befolyást gyakoroltak. Ilyenek a varázsló orvosok, jósok, javas 


asszonyok, spiritiszták és radioeztézák, vagy pedig olyan emberek, akik 
kártyavetéssel, vagy tenyér vonalaiból jövendőt jósolnak. Mindezek 
szellemi befolyások, amelyek az ember szívét fogékonnyá és 
befolyásolhatóvá teszik a démonok számára. Aki vigyázatlanul törődik 
mások bűnével és démonoktól terhelt emberekkel, maga is démonok 
támadása alá kerül! Nem hiába inti Pál Timóteust, hogy a kézrátételt el 
ne hirtelenkedje. 

Gyakorlatban sokszor nem lehet különbséget tenni aközött, hogy 
valaki démoni terheltség vagy démoni megszállottság alatt van-e. Nem 
lehet élesen meghúzni a határvonalat. Ez azonban semmit sem jelent a 
segítség módja szempontjából, mert mindkét estben ugyanaz a kezelés 
tudniillik Jézus nevében, az 0 drága vére erejével, hit és imádság által - 
és ha szükséges böjtöléssel - űzzük ki a démonokat. De mégis a 
megszállottnál nehezebb a harc, az ellenség is nyakasabb, és tovább 
tarthat, mire Jézus szolgái kivívják a győzelmet." így tesz bizonyságot az 
orvosnő. 

Én magam is hallottam egy démontól megszállott embert olyan 
hangon beszélni, ami egészen más volt, mint a saját hangja. Az is 
előfordult, hogy a megszállott asszony férfihangon szólalt meg. A 
szemek kifejezése félelmetes lehet! Gyakran árasztanak bűzt maguk 
körül az ilyen emberek. Berlinben egyszer a szobám mindkét ablakát ki 
kellett tárnom, amikor egy édesanya, aki előző napon találta meg 
Megváltóját, hozzám hozta megszállott leányát. Miután azonban a 
démonok elhagyták a leányt, a levegő is teljesen tiszta lett, a bűz eltűnt a 
démonokkal együtt. 

Ezt a kifejezést "démonoktól megszállott" csak olyankor használjuk, 
amikor valóban találó. Ha pl. valaki nehéztermészetű anyósa miatt 
szenved, túl hamar és talán egészen igaztalanul mondja "démonoktól 
megszállottnak". 

Mind a terheltség, mind a megszállottság okkult bűn eredménye, amit 
már majdnem elfelejtettek és "csak tréfából" követtek el sok évvel 
korábban. Beletartozik ebbe a hipnózis és minden más is, amiről V. 
Mózes 18:10-13. beszél. Ebben az igében az Úr ezt mondja Izraelnek: 
"Ne találtassák te közötted, aki az ő fiát vagy leányát átvigye a tűzön, se 
jövendőmondó, se igéző, se jelmagyarázó, se varázsló, se bűbájos, se 
ördöngősöktől tudakozó, se titokfejtő, se halottidéző, mert utálja az ÚR, 
aki ezeket műveli, és az ilyen utálatosságokért űzi ki őket az ÚR, a te 
Istened te előled." 




Gondoljuk meg, hogy Dittus Adél hívő keresztyén ház gyermeke 
volt és mégis kapcsolatba jutott a mágiával! Másfél esztendei hűséges 
küzdelemre és imádságra volt szükség, mi re a lány végül szabad lett. 
Máté 17:21-ben az Úr Jézus olyan fajta démonokról beszél, akiket csak 
könyörgéssel és böjtöléssel lehet kiűzni. 

A ravensbrücki fogolytáborban, ahol Betsie testvéremmel 1944- 
ben együtt raboskodtunk, nagyon kevés ennivalót kaptunk. Ekkor Betsie 
ezt mondta egyszer: - Kényszerű böjtölésünket ajánljuk fel önkéntes 
böjtként az Úrnak, hogy áldássá legyen. Erre körülöttünk különböző 
győzelmeket lehetett megtapasztalnunk a démonok felett. 

Örülök, hogy Isten nem a diagnózis megállapítását várja tőlünk. 
Szabad egyszerűen az Ő nevében cselekednünk és megtapasztaljuk, hogy 
Istennek " gondja van az Ő igéjére és beteljesíti azt."(Jer.l:12) 

Micsoda öröm Jézus hatalma által azonnali győzelmet látni, mint 
ahogyan ezt a berlini leánynál tapasztaltam. Néha azonban csak később 
cselekszi az Úr a csodát. Svájcban egyszer a várakozási idő láthatóan 
volt benne Isten terveiben, mert arra szolgált, hogy a lelkész szemét 
megnyissa. 

Látogatók jöttek hozzám: egy anya tizenöt éves leányával. Szánalmas 
látvány volt a leány, amint a legkisebb hangra is meggörnyedt a 
félelemtől és elrejtette arcát anyja karjában. Az anya arca tele volt 
aggodalommal, amint könyörögve nézett rám... 

Tegnap isten ígéreteinek a valóságáról beszélt - mondta - 
Valóban hisz ebben? 

Igen,- feleltem azonnal - Isten ígéretei nagyobb valóságok, mint a 
mi nyomorúságaink. 

A kk or Krisztusért kérem, - könyörgött szenvedélyesen - űzze ki a 
démont! 

Visszariadtam, mintha csak megütött volna. Mindent inkább csak ezt 
nem! Olyan terült volt ez, ahová nem akartam merészkedni. Mások 
megtehetik, de én nem. 

Csendben imádkoztam: - Uram, tudod, hogy ezt nem bírom megtenni - 
és nem is akarom. - 

Az Úr azonban világosan és félreérthetetlenül felelt: - De meg kell 
tenned, mert abban, amit az imént az asszonynak mondtál, több igazság 
van, mint ahogyan gondolod. Az én ígéreteim igazak! 

Elolvastuk az anyával a Márk 16-ot és utána együtt imádkoztunk. Kértük 
jézus Krisztust, hogy fedezzen be bennünket az Ő vérével. Adjon biztos 
menedéket az ördög elleni harcban, minden támadásával szemben. 


Aztán megkérdeztem a gyermektől: - Ismered az Úr jézust? 

Igen, de azt akarom, hogy boldoggá tegyen engem. Boldog 
szeretnék lenni. 

Ekkor azt parancsoltam a démonnak az Úr Jézus nevében, aki a 
kereszten kivívta a győzelmet és vérével mosott meg bennünket, hogy 
menjen ki a leányból és térjen vissza a mélységbe, ahová tartozik. 
Megtiltottam neki, hogy másvalakibe menjen, vagy a leányba újra 
visszatérjen. 

Szegény gyermek ugyanolyan megszállottan távozott, mint ahogyan 
odajött és én mélységesen boldogtalan voltam. Milyen gyenge a hitem és 
mennyire hiányzik belőlem Jézus ereje! Hát csak elmélet volt, amit 
hirdettem, ami csődöt mondott, mihelyt gyakorlatra akartam váltani? 
Bekopogtam a lelkész dolgozószobájába. Barátságosan fogadott. 

Segítségre van szükségem, - mondtam neki - mert most helyettem 
tovább kell cselekednie, és elbeszéltem neki az esetet. 

Ijedten nézett rám és ezt mondta: - Ó, ez olyan terület, amilyenre én nem 
akarok rálépni. 

De hát akkor ki tegye meg? Hiszen ennek a nyájnak a pásztora, és 
megvannak Isten ígéretei. Kérem, olvassa el a Márk 16:17-et. 

Fogta a Bibliáját és olvasta: "Azokat pedig, akik hisznek, ilyen jelek 
követik: az én nevemben ördögöket űznek..." És még a 20. verset, - 
mondtam - "Azok pedig kimenvén, prédikáltak megerősítvén az igét a 
jelek által, amelyek követték." 

A lelkész a kezébe temette az arcát. Olvasása imádságban 
folytatódott. Hallottam, amint suttogta: "Bocsáss meg Uram, mert 
elhanyagoltam a kötelességemet. 

Az én szívemben azonban nagy öröm támadt. Tehát ezért kellett a saját 
kísérletem csődjét megtapasztalni. Ennek a pásztornak tanulnivalója volt, 
és Isten eszközül használt fel engem. Amikor este elutaztam, már nem 
volt sötétség a szívemben, hanem csak hálaadás. Volt, amit még nem 
értettem, de mégis jó volt. Jézus győzött. 

Két nappal később levelet kaptam a lelkész feleségétől: "Corrie, 
csodálatos dolog történt: amikor a leány az anyjával eltávozott a 
szobádból és átlépte a ház küszöbét, a démon kiment a gyermekből. Ma 
reggel mindketten hálával és dicsérettel telt szívvel jöttek hozzám, mert 
igazak az Úr ígéretei, amiket az igében adott, és O valóban úgy is 
gondolja, ahogyan mondja. Férjem szeretné tudni, eljössz-e megint, és 
maradhatsz-e a kk or három napnál tovább." 




De én tudtam, hogy erre nincs szükség. JÉZUS GYŐZÖTT, és 
bárkit használhat, aki kész arra, hogy neki engedelmeskedjék. - Amit 
Isten szeretete meg akar tenni, azt soha nem tagadja meg az Ő hatalma. 

Több alkalommal vereséget is szenvedtem. Ezek életem 
legsötétebb pillanatai. Nem arra van elhívásom, hogy sokáig maradjak 
egy helyen és így szolgálatomat olykor túl korán abba kell hagynom, - ha 
ugyan vannak ott igazán hívők. Szolgálatom ilyen időiben mindig arra 
kérem Istent, kutassa át a szívemet és mutassa meg, van-e nálam a 
hamisságnak valamilyen titkos útja. (Zsoltár 139:23-24) Mert ha 
valamiben engedetlenek vagyunk, az ellenséggel szövetkeztünk össze! 

Ez a szívátvizsgálásért való imádság és - mihelyt az Úr 
megmutatta a bűnünket - az azonnali bűnvallás, s a bűnbocsánatnak I. 
János 1:7-9 módján és alapján való hálás elfogadása feltétlenül és mindig 
szükséges az ősellenséggel való minden olyan harcban, amikor a Sátán 
démonok által megszállott vagy üldözött emberekben demonstrálja 
hatalmát. Veszélyes talajon állunk ilyenkor és egy kevés magabiztosság, 
pénzszeretet, büszkeség, félelem, érzékenység, vagy bármilyen más bűn 
is elég arra, hogy elzárja az utat, és az ellenség belénk akaszthassa a 
horgot. Azonnal oda kell vinnünk ezért a felismert bűnt az Úr Jézus 
megtisztító vére alá. Feltétlenül szükséges ez azoknál a hívőknél is, akik 
az ilyen eseteknél segítő szolgálatot végeznek. Ha csak van rá lehetőség, 
ilyenkor összefogok Isten egy-egy gyermekével. Az egyik imádságban 
van egész idő alatt, amíg a másik a megkötözöttel foglalkozik. 

A SZELLEM KARDJA, ISTEN IGÉJE 

Mint már említettem, Németországban nagyon sokan követnek el 
ördögi bűnöket. Az egyik ilyen, amivel találkoztam, a "mennyei levél" 
volt. Sajátságos szavakat és mondatokat tartalmaz, előtte egy 
bevezetéssel, amely azt mondja, hogy a levél közvetlenül Jézustól 
származik. Azt is ígéri, hogy szerencsét hoz és megment a 
veszedelemből. 

Berlinben észrevettem a hallgatóságban egy öregembert, aki 
vágyakozva itta szavaimat. Az összejövetel végén beszéltem is vele és 
megkérdeztem: - Elfogadta-e már Jézust Megváltójának? 

Nem, - hangzott a felelet. 

Pedig biztos vagyok benne, hogy szeretné megtenni, - mondtam. 


Kiolvasom a szeméből a békesség utáni vágyat! Jézus megadhatja és 
meg is akarja adni, hogy Hozzájusson, ha kéri, ha hívja Őt, hogy jöjjön. 
Sőt Ő zörgetett is már az ajtón, hallotta is már a szavát, és a szívébe is 
jön, ha megnyitja. A Jel. 3:20-ban ezt mondja Ő: "Imé az ajtó előtt állok 
és zörgetek. Ha valaki meghallja az én szómat és megnyitja az ajtót, 
bemegyek ahhoz." 

Nekem erre nincs szükségem, - mondta - van nekem mennyei 
levelem. És egy régi papírlapot mutatott. Olyan volt csakugyan, mint 
valami levél, és eze kk el a szavakkal kezdődött: " Én Jézus, írom ezt a 
levelet. Ez megőriz téged minden veszedelem ellen." Aztán számomra 
érthetetlen szavak sokasága következett. 

Az egyik berlini bombatámadás alatt ezt a papírt egy kutya 
nyakába kötöttem és kiküldtem az utcára - magyarázta az öreg. - A 
bombák köröskörül hullottak, de a kutyát egyetlen egy sem érte. 

Döntenie kell, vagy ez a levél, vagy Jézus! Ez a levél nem 
Jézustól van, hanem az ördögtől - mondtam. 

Körülnéztem és odahívtam egy leányt, akinek a ruháján ott volt a 
"Segítő" jelzés. Elmondtam neki, miről van szó és kértem: - Maradj itt 
mellettem. Az egyiknek imádkozni kell, míg a másik beszél ezzel az 
öregemberrel. 

A leány azonnal odament hozzá és kívülről elmondta neki V. Mózes 
18:30-at. Azok közül a "navigátorok" közül való volt, aki emlékezetből 
tudták a Szellem Kardját használni. Tanfolyamot is végeztek ehhez. 
Láttam, milyen hasznos, ha kívülről tudunk bibliai igéket és így is fel 
vagyunk fegyverkezve az ördög elleni harcra! Mindenütt hasznosnak 
bizonyulnak az ilyen bibliai tanfolyamok, amelyek, gyakorlati 
bibliaismeretet adnak és a Biblia emlékezetből való használatára 
segítenek. Ilyeneket használtak segítőkül Billy Graham és Edwin Orr 
evangélizációin és még sok más helyen. 

Nekem mennem kellett a következő összejövetelre. Ezért a 
vezetőnek is elmondtam az esetet és azt tanácsoltam neki: - próbálja meg 
és bírja rá az öreget, hogy adja ki a kezéből azt a levelet egy hétre. 

Ezalatt pedig vezesse őt az Úr Jézushoz. Meg is látogatta az öreget és 
miután elérte, hogy a mennyei levelet kiadta a kezéből, bizonyságot tett 
neki Jézus üzenetéről. A levél kiszolgáltatása által megtört az igézet és 
az Úr Jézus elvégezhette munkáját ezen az emberen: megtért, elfogadta 
az Urat és békességre talált. A levelet pedig megsemmisítettük. 





VARÁZSLÁS 


Nem csak pogány országokban van varázslás! Mostanában 
tudtam meg egy németországi leányról, aki állandóan beteg volt, hogy 
valaki amulettet adott neki, egy kicsi kis tokot, amit a nyakán kellett 
viselnie. A gyermek azonnal meggyógyult. Teljesen egészséges lett 
testileg, de szívében sötétség terült el. Ritkán mosolygott és tizenkét éves 
korában öngyilkossági kísérletet követet el. Erre egy evangélista 
segítségét kérték. Ez többek között azt is megkérdezte, nincs-e a 
gyermek nyakán valami amulett. Nem kevés ékesszólásba került, mire a 
leány hajlandó lett rá, hogy kiszolgáltassa neki. Azt mondta azonban: - 
Nehogy kinyissa kérem! Aki ezt nekem adta, azt mondta, hogy az 
nagyon veszélyes. Az evangélista az intés ellenére is felnyitotta az 
amulettet. És mit talált benne? Egy darab papírt ezekkel a szavakkal: - 
Parancsolom neked, Sátán, hogy tartsd ezt a testet egészségesen 
mindaddig, amíg a lelket pokolra viheted." Az amulettet 
megsemmisítették, mire a gyermek nagyon beteg lett, de azután 
valóságosan is meggyógyult az Úr Jézus nevében, kézrátétel által. 

A TUDATLANSÁG VESZÉLYES 

Németország egyik evangélistája keserves tapasztalaton ment át. Nagy 
lelki nyomorúságban jött hozzá egy asszony. Borzalmas volt a tekintete. 
Az evangélista meg tudta különböztetni a lelkeket és felismerte, hogy ezt 
az asszonyt démonok szállták meg. Segíteni akart rajta és kezeit rá 
helyezte, hogy megszabadítsa. De amint megérintette, ő maga esett 
hanyatt a földre és egy teljes óráig öntudatlan volt. Miután újra magához 
tért, megtudta, hogy az asszony közben a folyóba ölte magát. 
Megkérdeztem: - Hát nem tudta, hogy a démonoktól megszállott embert 
soha nem szabad kézrátétellel érinteni? - beismerte, hogy nem tudott 
erről a veszélyről. 

Alapos teológiai képzettséggel, nagy bibliai tudással és szeretettel 
megáldott ember volt, de csődöt mondott tudatlansága miatt. Jézus 
kifejezetten megmondta: "Az én nevemben démonokat 
űznek.. .Betegekre vetik kezeiket..." (Mk. 16:17-18) A megszállottakkal 
kapcsolatban nem beszél kézrátételről! 

JÉZUS VÉRÉNAK HATALMA 


A démonok befolyása alatt álló emberrel sohasem szabad 
foglalkoznunk anélkül, hogy igénybe ne vennénk Jézus vérének 
fedezékét és védelmét. A Bárány vére által és bizonyságtételünk beszéde 
által győzünk, és nem szeretjük az életünket mind halálig (Jel. 12:11). 
Nem értjük, de megtapasztaljuk, hogy Isten komolyan veszi ígéreteit, ha 
engedelmeskedünk Igéjének és aszerint cselekszünk. Isten bolondsága 
so kk al bölcsebb a bölcsek bölcsességénél (vö. I. Kor.l és 2.) Csak a "hit 
értelme" foghatja fel ezeket a dolgokat! 

Arra is gondolnunk kell, hogy minden keresztyénnek az a 
normális helyzete, ha Krisztussal együtt megfeszíttetett (Róma 6:3,6) Ha 
Isten gyermekei a sátáni erő kk el harcolva Jézus vérének védelmét meg 
nem feszített testükre kérik, nyitva maradnak a gonosz lelkek hatása 
előtt. 

Penn-Lewisné írja: "Ha Jézus vérének megtisztító és megőrző hatalmáról 
beszélünk annak ismerete nélkül, hogy ehhez elválaszthatatlanul hozzá 
tartozik "Krisztussal együtt megfeszítés", - akkor még nem fogtuk fel és 
nem ragadtuk meg a Golgota váltságművének teljes erejét." 

JÓSLÁS VARÁZSSZEREKKEL 

Néha az ördög a testet jól meggyógyítja! Ha test gyógyítása által 
a lelket meg tudja rontani, akkor kész megadni az egészség ideigvaló 
jótéteményét! 

Mennyire szükségünk van a Szentszellem hatalmára a lelkek 
megkülönböztetéséhez, hogy azok bolonddá ne tegyenek bennünket! 
Máté 24:24-ben olvassuk az utolsó napokra vonatkozóan: " Hamis 
Krisztusok és hamis próféták támadnak és nagy jeleket és csodákat 
tesznek, úgy, hogy ha lehet, még a választottakat is elhitessék." 

Ha az ellenség a világosság angyalaként jelenik meg, ez 
veszélyesebb, mintha ordító oroszlánként jár körül (II: Kor. 11:14). 

Egyszer egy lelkész felesége mondta nekem, hogy a lelkében 
sötétség van. Istennek kedves gyermeke volt és tudta, hogy a varázslási 
bűnök Isten előtt utálatosak. Egyszer, amikor beteg volt, tanácsot kért az 
orvostól, hogy megtalálja a helyes kezelést. Ez azonban az asszony 
távollétében radioesztéziát alkalmazott különböző gyógyszereken. Fogott 
egy gyűrűt, hajszálra erősítette és sorban lógatta a gyógyszer fölött. Ha a 
gyűrű ide-oda ingott, akkor az az igazi gyógyszer; ha kört írt le, akkor 
nem volt a megfelelő szer. Nem vagyok biztos benne, hogy nem fordítva 



számította-e, de ez nem játszik szerepet. A fontos csak az, hogy a lelkész 
felesége az így megtalált gyógyszert bevette, és azóta lelki sötétség borul 
rá. Tehát a varázslásnak még az ilyen indirekt használata is nagy bűn. 

De Jézus győzött! Megszabadította az asszonyt a sötétségből! Az 
O drága vére és Jézus nevének használata erősebb volt a sötétség 
hatalmánál. A lélek a hit harcmezején küzd! Ne felejtsük el, hogy az 
ördögnek kb. 6000 éves tapasztalata van már abban, hogyan ejtse 
csapdába a szenteket. 

Jézus az Igét használta. Ez nem volt komplikált eljárás! 
Egyszerűen kihúzta a Szellem kardját és felhasználta, akkor elhagyta őt 
az ördög. Először egy időre (Mt. 4), később azonban teljesen, amikor az 
utolsó nagy golgotái harcban a pokol minden hatalmát legyőzte (vö. Kol 
2:15). 

JÉZUS NEVÉNEK EREJE 

Egyszer kitűnő tolmácsot kaptam. Remekül fordított s erősen 
éreztem, hogy testestől-lelkestől benne van a szolgálatban. Tudtam, hogy 
szívből szerette az Úr Jézust. Csodálatos együttműködés volt ez, egészen 
más, mint a közömbös tolmácsokkal. Este újra együtt kellett szolgálnunk 
és a két összejövetel közötti időben a lelkész vendégei lettünk. Volt 
időnk rá, hogy közelebb kerüljünk egymáshoz. 

Hirtelen ezt kérdeztem tőle: - Miért van benned annyi sötétség? 

Hogyan érti ezt? 

Kiolvastam a szemedből, hogy nincs benned az Úr Jézus öröme. 

O azt mondta a "szőlővesszőkről", hogy az 0 örömét kapják meg és 
örömük teljes lesz. Hol van ez az öröm? 

Nem tudom. 

De és azt hiszem, hogy én tudom! Megmondhatom? 

Igen, kérem. 

Amikor a shintoizmustból az Úr Jézushoz tértél, akkor hátat 
fordítottál a démonoknak, de a démonok nem fordítottak hátat neked. 

Igen ez így van, - mondta meglepetten - de kérem, ne mondja el a 
misszionáriusoknak. Különben azt gondolnák, hogy újra visszamentem a 
shintoizmusba. 

A démonok nem törődnek az "izmusokkal"! Ok puszta valóságok, 
mint az angyalok, vagy mint te meg én. Az a bajod, hogy nem ismered 
azt a gazdagságot, ami Jézusban a tied. Egy pillanatig sem kell tovább a 


sötétségben maradnod. Jézus neve által és a Bárány vére által győzelmet 
nyersz. Az 0 nevében kiűzheted a démonokat és ellenállhatsz az 
ördögnek. 

Együtt olvastuk el a Márk 16:15-18 csodálatos ígéreteit és 
engedelmeskedtünk a megbízatásnak. Utána az Úr tökéletesen 
megszabadította az O gyermekét. 

Néhány héttel később újra találkoztam vele. - Most már nem csak 
én magam vagyok szabad, de a feleségem és gyermekeim is, - mondta. 

Micsoda erő van Jézus nevében! Annak a csodálatos neve az, 
akié minden hatalom mennyen és földön. Az ő neve minden más név 
fölött van. Tulajdonképpen miért viseli az Úr a "Jézus" nevet? Mert 0 
megszabadított minket a bűnből (Mt 1:21). "Jézus" ( Héberül Jehosua) 
lefordítva azt jelenti: JHVH, az Úr a mi megmentőnk. így ebben a 
névben benne van annak teljessége, amit az Úr az ő halála és feltámadása 
által megszerzett. Jézus nevében kifejezésre jut a Feltámadott egész 
győzelme és az uralkodó Krisztus teljhatalma, 
így nem kétséges, hogy a pokol csak ettől a névtől reszket: Jézustól! 
Semmi mástól. Csak így értjük meg, milyen jól átgondolt hadi fogása 
volt az ellenségnek az évszázadokon keresztül való gondoskodás arról, 
hogy Jézus neve háttérbe kerüljön, és mintegy fátyol takarja el. Azért, 
hogy ennek a névnek ragyogó dicsőségét, oldozó erejét és győztes 
teljhatalmát ne lássák, és ezért ne is tapasztalják meg. Ez nem maradhat 
így. Jézus nevét nem szabad tovább mellőzni és kikerülni. Nem formai 
kérdés ez a nyelvhasználatban, hanem alapvető, lényegbevágó és döntő 
dolog. 

Sok misszionárius van, akik mindent feláldoztak: pénzüket, 
családjukat, otthonukat, de nem veszik át azt a gazdagságot, amit Isten 
Igéje kínál nekik. Képzettségük - teológiai szempontból - többnyire 
alapos volt, de nem lenne-e sokkal nagyobb hasznuk a Szentírás 
tanulmányozásából, miközben azt is megtanították volna neki, hogyan 
lehet jézus nevében kiűzni az ördögöket és meggyógyítani a betegeket? 

Mennyi sötét hatalom van a világon! Még sem kell tőlük félnünk. 
A démonoktól való félelem maguktól a démonoktól származik. Győzünk 
a Bárány vére által, és ez a vér megvéd minket. Milyen öröm, hogy 
mienk Jézus nevének teljhatalma! Többen vannak velünk, mint ővelük. 

A mi oldalunkon áll hatalmas főpapunk az 0 sok légió angyalával! 

BUMERÁNG 



A győzelemhez vezető első lépés az, hogy az ember világosan felismerje 
az ellenség helyzetét és állapotát. 

Bibliaiskolások számára tartott konferencián az egyik hallgatónő 
tolmácsolt. Nem volt könnyű megértenie az én beszédemet. Amikor egy 
példát említettem a hajóradarral kapcsolatban, nagy zavarba jött. 
Sohasem hallott még radarról. - nem baj, - mondtam - majd valami más 
példát említek: 

A hajó hídján ott állt a kapitány... 

De már azt sem tudta, mi a hajó hídja és zavartan hallgatott. 

Olvasd ezt kérlek! - és rátettem az ujjamat a Jakab l:5-re. 

Olvasta: " Ha valakinek nincs bölcsessége, kérje Istentől, aki 
mindenkinek készségesen és szemrehányás nélkül adja; és megadatik 
néki." 

Hiányzik a bölcsességed a tolmácsoláshoz, de itt van a hely ahol 
megkaphatod. 

Azonban már késő volt, könnyekben tört ki a leány. Ha pedig egy japán 
"elveszti az arcát", akkor teljesen elveszett. Egyszerűen nem lehet mit 
kezdeni vele. Megkérdeztem a konferencia vezetőjét, nem volna-e 
másik, de ő tagadóan rázta a fejét. Most itt álltam a fiatalok számára 
hozott üzenettel! Voltak közöttük olyanok, akiknek súlyos problémáik 
voltak és szerettek volna feleletet kapni a Bibliából, amit a kezemben 
tartottam. Milyen lehetetlen helyzet ez, hogy nem tudom nekik 
továbbadni Isten üzenetét?! Itt csak az ördög rejtőzhet a háttérben. Az az 
első lépés a győzelemhez, ha tudunk az ellenségről és világosan 
megismerjük őt. Az ördög legyőzött ellenség és megvan az előjogunk, 
sőt autoritásunk, hogy Jézus nevében lesújtsuk őt. 

Odafordultam a tolmácshoz: - Te gonosz hatalom, aki ezt a leányt 
most akadályozod abban, hogy isten üzenetét lefordítsa, parancsolom 
neked a Jézus nevében, hagyd el őt és menj a mélységbe. Ez isten és a 
Szentszellem temploma és nem az ördögé. 

Ebben a pillanatban megszabadult a leány. Folyékonyan fordított és 
áldott összejövetelünk volt. Amivel az ördög a maga hatalmát akarta 
bemutatni, bumeráng lett és éppen az ellenkezőleg Jézus krisztus 
hatalmát és az O nevének győzelmét hirdette. 

NEM KELL REKLÁM 


Évekkel ezelőtt, amikor dr. Torrey Johnson Hollandiába jött, 
hogy ott elkezdje „Krisztus Ifjúsága” munkát, sok ellenkezés támadt vele 
szemben. Az újságokban szennyes cikkek jelentek meg róla. 
Karikatúrákat nyomtattak és közönséges vádakkal illették. Amikor 
azonban elkezdte a szolgálatát nem volt terem, ami be tudta volna 
fogadni az összesereglő hallgatóságot. Az ellenség csinálta neki a 
legnagyobb reklámot. Nekünk is vigyáznunk kell rá, nehogy az ördöggel 
sokat foglalkozva és ármányait emlegetve neki csináljunk reklámot. 

Nem régégen hallottam, egy emberről Indiában, akiben állítólag 
megvan mindaz az erő és jel, ami a végső időkben az Antikrisztusban és 
segítőjében meglesz. Többet akartam tudni róla, hogy jobban óvhassam 
az embereket tőle. De amikor az Úrtól vezetést és segítséget kértem 
ehhez, ezt mondta: - Ne beszélj az Antikrisztusról, beszélj Rólam! 

Fontos leckét kaptam! 

Jóllehet szükséges, hogy tudjunk az ellenségről és óvjuk egymást 
tőle, mert a tudatlanság veszélyt jelenthet, nem kell erre sok időt és sok 
szót pazarolnunk. A Szentszellem azért van itt a földön, hogy az Úr 
Jézust megdicsőítse! Mi pedig a Szellem temploma vagyunk és az a 
feladatunk, hogy engedjük magunkat felhasználni a Szentszellem által. 
Legyünk az élő víz csatornái, amit Jézus ajándékozni akar rajtunk 
keresztül. így dicsőül meg Jézus. 

„Menjetek és tegyetek tanítványokká minden népeket!” Nekünk a 
világosságról és az örök szeretetről szóló üzenetet kell elmondanunk az 
embereknek! Krisztust hirdetjük - mint Isten erejét. (I. Kor. 1:23-24) 

TÚL SOK A KÁVÉ ÉS A KALÁCS 

Dél-Afrikában telefonhoz hívtak: - Corrie, segítenél-e rajtunk? Itt 
van egy démonoktól megszállott leány, nem tudjuk mit kezdjünk vele. 

- Nem örültem ennek. Nincs meg az a különleges adományom, hogy 
kiűzzem a démonokat. Mégis hiszem, hogy nem vonakodhatunk, ha Isten 
hív fel rá. Ha mi nem űzzük ki a démonokat, ki űzi ki akkor? Talán 
Belzebub? Miért ellenkeztem? Nem volt okom a félelemre, hiszen a 
démonoktól való félelem maguktól a démonoktól származik. De mindig 
borzalmas látni, hogy gyötri az ördög, a sötétség hatalma az embert. 

Felhívtam egy ismerőst, akinek volt kocsija és elmondtam neki a 
helyzetet. De így felelt: - Corrie, tudod, hogy mindig kész vagyok 




segíteni, csakhogy ma lehetetlen! Egész nap süteményt kell sütnöm a 
holnapi gyülekezeti délutánra! 

- Haragudtam és letettem a kagylót. Szobámban éppen három 
lelkész tartózkodott. Odafordultam hozzájuk és ezt mondtam. - Túl sok a 
sütemény és túl sok a démon a gyülekezeteitekben! 

Nincs semmi kifogásom a kávé és a kalács ellen a 
szeretetvendégségeken. Mindig környékez az a veszély, ha egy ideig brit 
országokban dolgozom: túlságosan gazdagon akarnak ellátni. Ezért aztán 
egy ideig diétán kell élnem! Mennyi időt pocsékolnak el finom 
sütemények és torták készítésére, mialatt sok ember még sohase hallotta 
az evangéliumot! Jézus meghalt az egész világ bűnéért, és mégis milyen 
sokan vannak, akik sohasem hallották, hogy őérettük halt meg! Talán 
éppen a ház mellett, ahol a gyülekezetnek süteményeket és tortákat 
sütnek, olyan emberek élnek, akiknek a lelke megmenthető lenne az örök 
életre. így azonban örökre elveszhetnek! „Áron is felvásároljátok az 
alkalmas időt, mert a napok gonoszak!” 

Túl sok démon van az egyházainkban! És mit tesznek az olyan 
emberrel, aki megszállott vagy démoni terheltség alatt él? Elmennek 
pszichiáterhez, aki sokk-kezelést rendel! Ez nem jelent mást, mint hogy, 
a nagy nyomorúságot kicsinyes eszközökkel próbálják megoldani, ami 
mindig veszélyes. - A három lelkész közül az egyik végre elvitt a 
megszállott lányhoz. De ezen a napon vereséget szenvedtünk. Nem 
értettem, miért. Talán harag, vagy érzékenység volt szívemben? Ez ok 
lehet, hiszen nekünk nem szabad helyet adnunk a bűnnek, mert akkor 
szövetkezünk az ellenséggel és tehetetlenek vagyunk vele szemben. 

Új-Zélandon egy asszonykörben, ahol rendszeresen összejöttek 
imádkozni, elmondtam néhány eseményt azok közül, amikről ebben a 
füzetben adtam hírt. Az egyik ezt mondta: - Most megértem, mi baja van 
a szomszédnőm kislányának! Félek, hogy ő is megszállott. Vajon a 
távolság akadály-e abban, hogy ilyen messziről kiűzhessük belőle a 
démonokat? 

Mindannyian letérdeltünk és az Úr Jézus nevében azt 
parancsoltuk a démonoknak, hogy hagyják el a kislányt. Amikor az 
asszony hazament, szomszédja odajött hozzá és elmondta neki, hogy a 
lánya teljesen normális. Meggyógyult! - 0, hogy ujjongtak! - 
Mégis egy órával később a másik szomszédasszony jelent meg és sírva 
mondta: - Most az én leánykámon van ugyanaz a betegség, ami eddig a 
szomszéd gyermekén volt! - Beláttuk, hogy csődöt mondtunk, mert nem 
tiltottuk meg a démonoknak, hogy más valakibe menjenek! Néhány 


hívővel együtt most már ők parancsoltak a második beteg gyermekben 
lévő démonoknak, hogy hagyják el a leányt és menjenek a mélységbe, 
ahova valók. 

Egyébként nem vagyok teljesen bizonyos benne, hogy a 
mélységbe küldést szabad-e mondani. Egy afrikai misszionárius azt 
magyarázta nekem, hogy ezt magának az Úr Jézusnak kell mondania. 
Milyen nagy szükségünk van a bölcsességre! De Jakab 1:5-ben a 
tudatlanságunkra olyan drága, örvendetes ígéretet kapunk. 

- „Mit mondjunk azért ezekre? Ha Isten velünk, kicsoda 
ellenünk? Aki az O tulajdon fiát nem kímélte, hanem őt mindnyájunkért 
odaadta, mi módon ne ajándékozna Vele együtt mindent minékünk?... 
Mindezekben felettébb diadalmaskodunk, az által, aki minket szeretett. 
Mert meg vagyok győződve, hogy sem halál, sem élet, sem angyalok, 
sem fejedelemségek, sem hatalmasságok, sem jelen valók, sem 
következendők, sem magasság, sem mélység, sem semmi más 
teremtmény nem szakaszthat el minket az Istennek szerelmétől, mely van 
a mi Urunk Jézus Krisztusban.” (Róma 8:31-32; 37-39) 



